
Gyermekábrázolás Gárdonyi Géza Az én falum című novellagyűjteményében


Dolgozatom először arról kíván képet adni, hogy Gárdonyi Géza hogyan vélekedik a gyermek alakokról és a gyermek ábrázolásról a Mesterkönyv valamint a Tükörképeim című munkái alapján. Elemzésre kerül az a kérdés, hogy helyzetük mennyire értelmezhető határhelyzetként vagy kényszerhelyzetként, illetve mennyire jellemzi őket a naivitás.
A dolgozat központi egységét két műnek (A hópehely, Kék pille) az elemzése jelenti, mely a műben megjelenő gyermekalakokat, azoknak jellemvonásait valamint a hozzájuk fűződő szimbólumokat (pl. lepke, hó, virág, kutya) vizsgálja. Mindemellett kitér az őket láttató, a műben megszólaló népi tanító nézőpontjára is. Továbbá mindkét alakban a krisztusi attribútumok megjelenését vizsgálja, és ez alapján állítja párhuzamba ezt a két határon elhelyezkedő csoportot.
Dolgozatom összességében egy átfogó képet kíván adni Gárdonyi Géza gyermekalakjairól, azt a problémát középpontba állítva, hogy Gárdonyinak ezen alakjai valóban az ifjúsági irodalomhoz tartoznak-e, vagy személyükön keresztül súlyos ítéletek kerülnek kimondásra.




